钦定古今图书集成/明伦汇编/官常典/第668卷 > 《置酒高殿上》陈张正见
## 钦定古今图书集成/明伦汇编/官常典/第668卷 > 《置酒高殿上》陈张正见

陈王开甲第，粉壁丽椒涂。高窗侍玉女，飞闼敞金铺。
名香散绮幕，石砚雕金炉。清醪称玉馈，浮蚁擅苍梧。
邹严恒接武，申白日相趋。容与升阶玉，差池曳履珠。
千金一巧笑，百万两鬟姝。赵姬未鼓瑟，齐客罢吹竿。
歌喧桃与李，琴挑凤将雏。魏君惭举白，晋主愧投壶。
风云更代序，人事有荣枯。长卿病消渴，壁立还成都。